Tlstá hora (vrch vo Veľkej Fatre; 1208 m n. m.)

Tlstá hora () je vrch vo Veľkej Fatre. Nachádza sa nad Černovou, približne  západne od Ružomberka. 

 Poloha 
Nachádza sa v severnej časti Veľkej Fatry, v geomorfologickom podcelku Šípska Fatra. Leží v Žilinskom kraji, v okrese Ružomberok a na katastrálnom území mesta Ružomberok. Najbližšími sídlami sú východným smerom situovaný Ružomberok, severovýchodným mestská časť Černová, severozápadným Hubová a Ľubochňa. Vrch leží v ochrannom pásme Národného parku Veľká Fatra.

 Popis 
Tlstá hora je súčasťou liptovskej vetvy hlavného hrebeňa a leží v spoločnom masíve s Vtáčnikom (). Severne susedí Plieška () a Veľký Smrekovec (), západne sa nachádza Červený grúň () a Magurka (), južne je plytkým sedlom oddelený Vtáčnik, no tiež Chabzdová () a Malinné () a východne Brdo () a Čutkovo ().Veľká Fatra. Turistická mapa. 1 : 50 000. Harmanec: VKÚ, a. s. Západne orientované svahy odvodňuje Bystrý potok, východné Čutkovský potok, oba smerujúce severným smerom do rieky Váh. Popod vrchol vedie značený chodník z Černovej.

 Výhľady 
Vrcholový hrebeň Tlstej hory pokrýva nesúvislý lesný porast, ktorý umožňuje obmedzený rozhľad. Z vhodných lokalít s redšou vegetáciou je výhľad najmä na okolité vrchy Veľkej Fatry, no pri priaznivých podmienkach je možno vidieť aj Malú Fatru, Oravskú Maguru i Beskydy, Chočské vrchy, Západné a Nízke Tatry.

 Prístup 
 po  červeno značenej magistrále:
 zo severného smeru z Černovej cez Roveň
 z južného smeru z Vyšného Šiprúnskeho sedla cez rázc. Chabzdová

 Referencie 

 Pozri aj 
 Šípska Fatra
 Zoznam vrcholov vo Veľkej Fatre

 Iné projekty 

 Externé odkazy 
 Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Ružomberok
Kategória:Vrchy v okrese Ružomberok